Imtella' Marzu 22, 2021 - Aġġornata 22 Ta' Marzu, 2021 8:25am It-tilqima ta' Oxford-AstraZeneca kontra l-imxija tal-COVID-19 ħadet ċertifikat ieħor li hija sigura u effettiva. Dan ħareġ minn riċerka li għamlet l-Istati Uniti. Aktar minn 32,000 volontier ħadu sehem bil-maġġoranza tagħhom kienu mill-Amerka, iżda kien hemm ukoll nies miċ-Ċilì u l-Perù. Ir-riċerka wriet li l-vaċċin huwa 79% effettiv milli jwaqqaf il-marda u 100% effettiv li jipprevjeni milli n-nies jimirdu serjament. Ir-riċerka wriet ukoll li ma hemmx riskji ta' blood clots. Din ir-riċerka ssegwi investigazzjoni mill-Aġenzija Ewropea tal-Mediċini , ir-regolatur tal-mediċini fl-Unjoni Ewropea li kienet ikkonkludiet li t-tilqima ta' Oxford-AstraZeneca kontra l-Covid-19 hija "sigura u effettiva".